བོད་ནང་རང་ལུས་མེར་བསྲེགས་གཏོང་མཁན་གྱི་གྲངས་ཚད་ད་ཆ་བརྒྱ་ལ་ཉེ་བར་བསླེབས་ཡོད་པ་དང་།འདས་པའི་ཟླ་བ་གཅིག་ཁོ་ནའི་ནང་བོད་མི་༢༨ཀྱིས་རང་ལུས་མེར་བསྲེགས་བཏང་ནས་རྒྱ་ནག་གཞུང་ལ་ངོ་རྒོལ་བྱས་ཡོད་པ་མ་ཟད།མཐོ་རིམ་སློབ་གྲའི་སློབ་ཕྲུག་སོགས་ཀྱིས་རྒྱ་ནག་གཞུང་གི་དམ་བསྒྲགས་ཅན་གྱི་སྲིད་བྱུས་ལ་ངོ་རྒོལ་ཁྲོམ་བསྐོར་སོགས་བྱས་ཡོད་པ་རེད།འོན་ཀྱང་རྒྱ་ནག་གཞུང་གིས་བོད་ནང་དྲག་གནོན་གྱི་སྲིད་བྱུས་སྔར་བཞིན་རྣོ་ངར་ཆེ་རུ་གཏོང་གི་ཡོད་པ་དང་།ཕྱོགས་གཞན་དེར་བོད་རྒྱ་འབྲེལ་མོལ་མཚམས་ཆད་པ་སོགས་གནས་སྟངས་ཛ་དྲག་དཀའ་རྙོག་ཅན་ྱྱི་ནང་བསྐྱོད་བཞིན་ཡོད་པ་རེད།ད་རིང་གི་ཀུན་གླེང་ལས་རིམ་ནང་བཀའ་བློན་ཁྲི་ཟུར་བཀྲས་མཐོན་བསྟན་འཛིན་རྣམ་རྒྱལ་ལགས་དང་ལོན་ཌོན་ནས་བོད་ཀྱི་ཆབ་སྲིད་ཞིབ་འཇུག་ཁང་གི་སྤྱི་ཟུར་བསོད་ནམས་ཚེ་རིང་ཕརྶི་ལགས་གཉིས་གདན་འདྲེན་ཞུས་ནས་ད་ལྟའི་བོད་ནང་གི་གནས་སྟངས་དཀའ་རྙོག་ཅན་དེ་ལ་གཞིགས་ནས་ཕྱི་ཕྱོགས་སུ་ཡོད་བོད་མི་སྤྱི་སྒེར་ཚོས་གདོང་ལེན་དང་འཕྲལ་ཕུགས་ཀྱི་གྲ་སྒྲིག་ཇི་ལྟར་བྱེད་དགོས་པ་བཅས་ཀྱི་སྐོར་ལ་བགྲོ་གླེང་ཞུ་རྒྱུ་ཡིཀུན་གླེང་ལས་རིམ་གྱིས་བཀའ་བློན་ཁྲི་པ་ཟམ་གདོན་རིན་པོ་ཆེ་ལ་དམིགས་དམིགས་བསལ་བཅར་འདྲི་གླེང་མོལ་ཞུ་རྒྱུ་ཡིན།